KOMISIJAS PAZIŅOJUMS PADOMEI Eiropas Attīstības fonds (EAF): prognozes par saistībām, maksājumiem un dalībvalstu veicamajām iemaksām 2014., 2015., 2016., 2017. un 2018. gadam /* COM/2014/0644 final */





1. Priekšvārds Saskaņā ar 10. EAF Iekšējā nolīguma[1] 7. panta 3. punktu un 57. panta 2. punktu Padomes Regulā (EK) Nr. 215/2008 par Finanšu regulu, ko piemēro 10. Eiropas Attīstības fondam (turpmāk „10. EAF Finanšu regula”)[2], Komisija šajā dokumentā izklāsta 2014.–2016. finanšu gadam paredzamās saistības, maksājumus un iemaksas, ņemot vērā Eiropas Investīciju bankas (EIB) prognozes. Šajā dokumentā ir izklāstīta EAF (8. līdz 10. EAF) finanšu izpilde par 2013. gadu un izpildes aplēses attiecībā uz laikposmu no 2014. gada līdz 2016. gadam. Turklāt šajā dokumentā ir iekļauta nesaistoša aplēse par dalībvalstu veicamajām EAF iemaksām 2017. un 2018. gadā. Dalībvalstis veic tiešas iemaksas Eiropas Investīciju bankā 9. EAF un 10. EAF instrumentiem, kuru pārvaldību nodrošina EIB (ieguldījumu mehānisms un procentu likmju subsīdijas). 2. Ievads Komisija un EIB katrai ĀKK[3] un AZT[4] valstij ir atjaunojušas paredzamās 2014., 2015. un 2016. finanšu gada saistības un maksājumus. Īpaša uzmanība pievērsta maksājumu novērtējumam, lai sasniegtu šādus divus mērķus: pirmkārt, palīdzēt dalībvalstīm rezervēt iespējami precīzākas summas savos valsts budžetos, otrkārt, nodrošināt, lai EAF būtu pieejams pietiekams finanšu resursu apjoms, lai izvairītos no līdzekļu nepietiekamības problēmām. Saskaņā ar 10. EAF Iekšējā nolīguma[5] 7. pantu un 10. EAF Finanšu regulas[6] 57. panta 5. punktu šajā dokumentā norādītās prognozes ir atjauninātas. Turpmāk atainotajā diagrammā sniegts vispārējs pārskats par bruto saistībām un maksājumiem kopš 1999. gada, tostarp par prognozēm 2014., 2015. un 2016. gadam (Komisijas un EIB kopējās summas). Bruto saistības un maksājumi – tendence 1999.–2016. gada laikposmā (miljonos EURO)[7] NB! Eiropas Attīstības fondu izlietojums 2013. gada 31. decembrī (saistības, maksājumi un finansiālā situācija) un prognozes par 2014., 2015. un 2016. gadu. 1., 2. un 3. pielikumā uzrādītas attiecīgi 2014. gadā reģistrētās faktiskās saistības, maksājumi un finansiālā situācija salīdzinājumā ar iepriekšējām prognozēm. 3. Finanšu prognozes 2014.–2016. gadam Turpmākajā tabulā ir norādīti atjauninātie dati par saistībām, maksājumiem un iemaksām; šo datu pamatā ir mūsu jaunākās prognozes. 4. Nesaistoša aplēse par iemaksām 2017. un 2018. gadā 5. Finanšu izpildes prognozes 2014., 2015. un 2016. gadam Atjaunināto prognožu rezultāti ir sniegti 1.–3. pielikumā. Atjauninātajās 2014. gada prognozēs ir apstiprinātas dalībvalstu iemaksas EAF 2014. gadam 3250 miljonu euro apmērā atbilstoši Padomes 2013. gada oktobra lēmumam[8]. Jānorāda, ka sakarā ar EIB lūgumu atcelt 2014. gadā veicamās iemaksas trešo daļu un saistībā ar to maksājumu palielinājumu, kurus Komisija veica 2013. gadā un kuri plānoti 2014. gadā, tādējādi attaisnojot finanšu līdzekļu vajadzību pieaugumu, EIB atceltā summa ir pārnesta uz Komisiju. Tas nozīmē, ka galīgais dalībvalstīm adresētais pieprasījums ir 3144 miljoni euro Komisijai un 106 miljoni euro Eiropas Investīciju bankai (skatīt 4. pielikumu sīkākai informācijai par 2014. gada iemaksu pieprasījumiem). Jāuzsver, ka ar šiem skaitļiem tiek apstiprināts Komisijas 2014. gada jūnija paziņojums attiecībā uz izmantojuma rādītājiem šogad. Turklāt jānorāda, ka Ebolas vīrusa izraisītajai krīzei Rietumāfrikas valstīs varētu būt ievērojama finansiālā ietekme uz samērā nelielo EAF bilances atlikumu. Gada iemaksu summa 2015. gadam ir noteikta 3600 miljonu euro apmērā, kas atbilst robežvērtībai, kuru Padome pieņēma 2013. gada novembrī[9]. Tomēr EIB daļa veido 200 miljonus euro (par 100 miljoniem euro mazāk salīdzinājumā ar 2013. gada novembrī nolemto robežvērtību), savukārt uz Komisiju attieksies 3400 miljoni euro (par 100 miljoniem euro vairāk). Šis pārnesums ļauj 3600 miljonu euro apmērā izlīdzināt saistošās dalībvalstu iemaksas 2015. gadam (gada summa) un 2016. gadam (robežvērtība). 5.1. 1. pielikums. Prognozes par saistībām[10] 2014., 2015. un 2016. gadā (miljonos EURO) 5.2. 2. pielikums. Prognozes par maksājumiem[11] 2014., 2015. un 2016. gadā (miljonos EURO) 5.3. 3. pielikums. Finansiālā situācija 2014. gadā, prognozes par 2015. un 2016. gadu (miljonos EURO) un nesaistošas aplēses par 2017. un 2018. gadu 5.4. 4. pielikums. Dalībvalstu iemaksas 2014. gadā (EURO) 5.5. 5. pielikums. Dalībvalstu iemaksas 2015. gadā (EURO) [1] Padomē sanākušo dalībvalstu valdību pārstāvju Iekšējais nolīgums par Kopienas palīdzības finansēšanu saskaņā ar daudzgadu finanšu shēmu laikposmam no 2008. gada līdz 2013. gadam atbilstīgi ĀKK – EK Partnerattiecību nolīgumam un par finansiālās palīdzības piešķiršanu aizjūras zemēm un teritorijām, uz ko attiecas EK līguma ceturtā daļa (OV L 247, 9.9.2006., 32. lpp). [2] OV L 78, 19.3.2008., 1. lpp. [3] Āfrikas, Karību jūras reģiona un Klusā okeāna valstis. [4] Aizjūras zemes un teritorijas. [5] OV L 247, 9.9.2006., 32. lpp. [6] Padomes 2008. gada 18. februāra Regula (EK) Nr. 215/2008 par Finanšu regulu, ko piemēro 10. Eiropas Attīstības fondam. [7] Laikposmam no 2014. līdz 2016. gadam, prognozētās summas. [8] Padomes 2013. gada 7. novembra lēmums – Padomes dokuments 15699/13. [9] Padomes 2013. gada 8. novembra lēmums – Padomes dokuments 15454/13. [10] Bruto saistības, t. i., pirms atcelto saistību atvilkuma. [11] Bruto maksājumi, t. i., pirms atgūto līdzekļu atvilkuma.